Document ID: 32008D0685

DECIZIA COMISIEI
din 20 august 2008
de modificare a anexei la Decizia 90/424/CEE a Consiliului în ceea ce privește viremia de primăvară a crapului (VPC)
[notificată cu numărul C(2008) 4401]
(Text cu relevanță pentru SEE)
(2008/685/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 24 alineatul (1) paragraful al doilea,
întrucât:
(1)
Decizia 90/424/CEE stabilește procedurile de reglementare a contribuției financiare comunitare la programele naționale de eradicare, control și monitorizare a bolilor animalelor și a zoonozelor enumerate în anexa la decizia respectivă.
(2)
Decizia 90/424/CEE, modificată prin Decizia 2006/782/CE a Consiliului (2), include viremia de primăvară a crapului (VPC) în lista de boli ale animalelor pentru care statele membre pot beneficia de o contribuție financiară comunitară destinată programelor naționale de eradicare.
(3)
Pentru animalele acvatice, statele membre ar trebui să poată beneficia de o contribuție financiară comunitară destinată programelor naționale de eradicare numai pentru bolile neexotice enumerate în partea II din anexa IV la Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (3). Directiva menționată se aplică de la 1 august 2008.
(4)
Directiva 2006/88/CE, modificată prin Directiva 2008/53/CE a Comisiei, nu mai include viremia de primăvară a crapului (VPC) în partea II din anexa IV, întrucât costurile măsurilor de eradicare a acestei boli ar fi disproporționate în raport cu pierderile economice pe care ea le determină.
(5)
Prin urmare, este oportun ca boala respectivă să fie eliminată și din lista bolilor animalelor și a zoonozelor prevăzută în anexa la Decizia 90/424/CEE.
(6)
Prin urmare, anexa la Decizia 90/424/CEE ar trebui modificată în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 90/424/CEE se înlocuiește cu textul din anexa la prezenta decizie.
Articolul 2
Prezenta decizie se aplică de la 1 septembrie 2008.
Articolul 3
Prezenta decizie se adresează statelor membre.
Adoptată la Bruxelles, 20 august 2008.

Labels: 0
15
6